CELEX: 32017D1395
Language: lt
Date: 1501027200000
Title: 2017 m. liepos 26 d. Komisijos sprendimas (ES, Euratomas) 2017/1395, kuriuo skiriami du Europos Parlamento ir Tarybos reglamento (ES, Euratomas) Nr. 1141/2014 dėl Europos politinių partijų ir Europos politinių fondų statuto ir finansavimo 11 straipsniu įsteigto nepriklausomų žymių asmenų komiteto nariai

28.7.2017   
            
            
               LT
            
            
               Europos Sąjungos oficialusis leidinys
            
            
               L 197/6
            
         KOMISIJOS SPRENDIMAS (ES, Euratomas) 2017/1395
   2017 m. liepos 26 d.
   kuriuo skiriami du Europos Parlamento ir Tarybos reglamento (ES, Euratomas) Nr. 1141/2014 dėl Europos politinių partijų ir Europos politinių fondų statuto ir finansavimo 11 straipsniu įsteigto nepriklausomų žymių asmenų komiteto nariai
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 224 straipsnį,
   atsižvelgdama į Europos atominės energijos bendrijos steigimo sutartį, ypač į jos 106a straipsnį,
   atsižvelgdama į 2014 m. spalio 22 d. Europos Parlamento ir Tarybos reglamentą (ES, Euratomas) Nr. 1141/2014 dėl Europos politinių partijų ir Europos politinių fondų statuto ir finansavimo (1), ypač į jo 11 straipsnio 1 dalį,
   kadangi:
   
               (1)
            
            
               Reglamente (ES, Euratomas) Nr. 1141/2014 nustatyta, kad viena iš abiejų rūšių subjektams keliamų registracijos sąlygų – tiek savo programoje, tiek veikloje laikytis Europos Sąjungos sutarties 2 straipsnyje išvardytų vertybių, kuriomis grindžiama Sąjunga, t. y. pagarbos žmogaus orumui, laisvės, demokratijos, lygybės, teisinės valstybės ir pagarbos žmogaus teisėms, įskaitant mažumoms priklausančių asmenų teises;
            
         
               (2)
            
            
               kilus abejonių, ar partija arba fondas faktiškai laikosi šio reikalavimo, Europos Parlamentas, Taryba arba Komisija gali Europos politinių partijų ir Europos politinių fondų institucijai pateikti prašymą patikrinti padėtį;
            
         
               (3)
            
            
               prieš nuspręsdama, ar nutraukti partijos arba fondo registraciją, Institucija turi pasikonsultuoti su nepriklausomų žymių asmenų komitetu, o šis turi per du mėnesius pateikti nuomonę;
            
         
               (4)
            
            
               nepriklausomų žymių asmenų komitetas įsteigtas pagal Reglamento (ES, Euratomas) Nr. 1141/2014 11 straipsnio 1 dalį;
            
         
               (5)
            
            
               Reglamento (ES, Euratomas) Nr. 1141/2014 11 straipsnio 1 dalyje nustatyta, kad komitetą sudaro šeši nariai, kurių po du skiria Europos Parlamentas, Taryba ir Komisija,
            
         PRIĖMĖ ŠĮ SPRENDIMĄ:
   1 straipsnis
   1.   Nepriklausomų žymių asmenų komiteto nariais likusiam komiteto kadencijos laikui skiriami:
   
               —
            
            
               Meglena KUNEVA,
            
         
               —
            
            
               António VITORINO.
            
         2.   Paskyrimas vykdomas su sąlyga, kad kiekvienas paskirtas narys pasirašo šio sprendimo priede pateiktą deklaraciją dėl nepriklausomumo ir interesų konflikto nebuvimo.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2017 m. liepos 26 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 317, 2014 11 4, p. 1.
   
      PRIEDAS
      
         DEKLARACIJA DĖL NEPRIKLAUSOMUMO IR INTERESŲ KONFLIKTO NEBUVIMO
      
      Aš, toliau pasirašęs (-iusi), …, pareiškiu, kad susipažinau su Europos Parlamento ir Tarybos reglamento (ES, Euratomas) Nr. 1141/2014 dėl Europos politinių partijų ir Europos politinių fondų statuto ir finansavimo 11 straipsnio 1 dalimi ir vykdysiu savo kaip nepriklausomų žymių asmenų komiteto nario (-ės) pareigas visiškai nepriklausomai ir visapusiškai laikydamasis (-i) to reglamento nuostatų. Nesieksiu gauti jokios institucijos ar vyriausybės arba jokios kitos įstaigos, organo ar agentūros nurodymų ir jų nevykdysiu. Susilaikysiu nuo bet kokių veiksmų, kurie yra nesuderinami su mano pareigų pobūdžiu. Pareiškiu, kad, kiek man žinoma, nėra su manimi susijusio interesų konflikto. Interesų konfliktas kyla, kai nepriklausomų žymių asmenų komiteto nario pareigas nešališkai ir objektyviai vykdyti trukdo priežastys, susijusios su šeima, asmeniniu gyvenimu, politinėmis, pilietinėmis, filosofinėmis ar religinėmis pažiūromis, ekonominiu interesu arba kitu su galimu gavėju turimu bendru interesu. Visų pirma, pareiškiu, kad nesu Europos Parlamento, Tarybos ar Komisijos narys (-ė). Neturiu rinkimų mandato. Nesu Europos Sąjungos pareigūnas arba kitas tarnautojas. Nesu jokios Europos politinės partijos arba Europos politinio fondo dabartinis ar buvęs darbuotojas.
      Priimta …
      [DATA ir paskirtojo nepriklausomų žymių asmenų komiteto nario PARAŠAS]